CELEX: 32009D0851
Language: hr
Date: 2009-11-25 00:00:00
Title: 2009/851/EZ: Odluka Komisije od 25. studenoga 2009. o uvođenju upitnika za izvješća država članica o provedbi Direktive 2006/66/EZ Europskog parlamenta i Vijeća o baterijama i akumulatorima i o otpadnim baterijama i akumulatorima (priopćena pod brojem dokumenta C(2009) 9105)  Tekst značajan za EGP

13/Sv. 055
            
            
               HR
            
            
               Službeni list Europske unije
            
            
               267
            
         32009D0851
   
               L 312/56
            
            
               SLUŽBENI LIST EUROPSKE UNIJE
            
            
               25.11.2009.
            
         
      ODLUKA KOMISIJE
   
   od 25. studenoga 2009.
   o uvođenju upitnika za izvješća država članica o provedbi Direktive 2006/66/EZ Europskog parlamenta i Vijeća o baterijama i akumulatorima i o otpadnim baterijama i akumulatorima
   (priopćena pod brojem dokumenta C(2009) 9105)
   (Tekst značajan za EGP)
   (2009/851/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2006/66/EZ Europskog parlamenta i Vijeća od 6. rujna 2006. o baterijama i akumulatorima i o otpadnim baterijama i akumulatorima te o stavljanju izvan snage Direktive 91/157/EEZ (1), a posebno njezin članak 22. stavak 2.,
   budući da:
   
               (1)
            
            
               U skladu s člankom 22. stavkom 1. Direktive 2006/66/EZ, države članice moraju redovito, na temelju upitnika, podnositi izvješće o provedbi te Direktive.
            
         
               (2)
            
            
               Kako bi se izbjeglo prekomjerno administrativno opterećenje povezano sa sastavljanjem tog izvješća, uputno je ograničiti popis potrebnih informacija na one podatke koji su Komisiji najvažniji za procjenu potrebe poboljšanja provedbe Direktive 2006/66/EZ.
            
         
               (3)
            
            
               Mjere predviđene ovom Odlukom u skladu su s mišljenjem Odbora uspostavljenog u skladu s člankom 18. stavkom 1. Direktive 2006/12/EZ Europskog parlamenta i Vijeća (2),
            
         DONIJELA JE OVU ODLUKU:
   Članak 1.
   Države članice sastavljaju svoja izvješća o provedbi Direktive 2006/66/EZ na temelju upitnika navedenog u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 25. studenoga 2009.
      
         
            Za Komisiju
         
         Stavros DIMAS
         
         
            Član Komisije
         
      
   
   
      (1)  SL L 266, 26.9.2006., str. 1.
   
      (2)  SL L 114, 27.4.2006., str. 9.
   PRILOG
   
      UPITNIK ZA IZVJEŠĆE DRŽAVA ČLANICA O PROVEDBI DIREKTIVE 2006/66/EZ
   
   1.   Prenošenje u nacionalno zakonodavstvo
   
   Informacije koje treba dostaviti u prvom izvješću države članice:
   
               (a)
            
            
               Molimo navedite upućivanje i elektroničku poveznicu, ako postoji, na vaše nacionalno zakonodavstvo za prenošenje Direktive, uključujući sve izmjene.
            
         
               (b)
            
            
               Je li bilo koja odredba, navedena u člancima 8., 15. i 20., prenesena dobrovoljnim sporazumima između nadležnih tijela i dotičnih gospodarskih subjekata?
            
         2.   Ekološka učinkovitost
   
   Koje su mjere poduzete, uključujući gospodarske instrumente iz članka 9., da se poveća ekološka učinkovitost baterija i akumulatora u skladu s člankom 5. Direktive?
   3.   Sustavi skupljanja
   
   Molimo ukratko opišite (najviše 100 riječi) kako je članak 8. proveden u praksi.
   4.   Ciljevi skupljanja
   
   Molimo navedite stope skupljanja postignute u svakoj kalendarskoj godini koju obuhvaća ovo izvješće, uključujući baterije i akumulatore ugrađene u uređaje. Prvo izvješće obuhvaća samo 2011. godinu.
   5.   Obrada i recikliranje
   
   
               (a)
            
            
               Koje su mjere poduzete da se osigura da sve skupljene otpadne baterije i akumulatori prođu odgovarajuću obradu i recikliranje u skladu s člankom 12. stavkom 1. Direktive 2006/66/EZ?
            
         
               (b)
            
            
               Je li iskorištena mogućnost odlaganja prikupljenih opasnih prijenosnih baterija ili akumulatora, kao što je utvrđeno u drugom podstavku članka 12. stavka 1.? Ako je tako, molimo navedite uputu na svaki prijedlog mjera o kojem je obaviještena Komisija u skladu s trećim podstavkom članka 12. stavka 1.
            
         
               (c)
            
            
               Koja je razina recikliranja postignuta u svakoj navedenoj kalendarskoj godini? Jesu li sve skupljene baterije i akumulatori poslani na recikliranje u skladu s člankom 12. stavkom1.?
            
         
               (d)
            
            
               Koja je razina učinkovitosti recikliranja postignuta u svakoj kalendarskoj godini od 26. rujna 2011. i, ako taj podatak postoji, u prethodnoj godini?
            
         6.   Odlaganje
   
   
               (a)
            
            
               Koje su mjere poduzete da se osigura da se otpadne industrijske i automobilske baterije i akumulatori ne odlažu na odlagalištima?
            
         
               (b)
            
            
               Jesu li poduzete bilo kakve mjere, koje prelaze okvire odredbi u članku 14., da se smanji odlaganje baterija i akumulatora kao nerazvrstanog komunalnog otpada?
            
         7.   Izvoz
   
   Koliko je skupljenih otpadnih baterija i akumulatora izvezeno u treće zemlje? Molimo navedite u koje zemlje. Za koliko od tih izvezenih otpadnih baterija i akumulatora postoji pouzdani dokaz da je postupak recikliranja izveden pod uvjetima koji su istovjetni zahtjevima iz članka 15. ove Direktive?
   8.   Financiranje
   
   
               (a)
            
            
               Koje su mjere poduzete da se osigura da skupljanje, obradu i recikliranje svih otpadnih baterija i akumulatora financiraju proizvođači ili treće osobe koje ih zastupaju?
            
         
               (b)
            
            
               Koje su mjere poduzete da se osigura da se proizvođači ne terete dvostruko ako se baterije i akumulatori skupljaju na temelju sustava uspostavljenih u skladu s Direktivom 2000/53/EZ Europskog parlamenta i Vijeća (1) ili Direktivom 2002/96/EZ Europskog parlamenta i Vijeća (2)?
            
         9.   Nacionalna izvješća o provedbi
   
   Molimo dostavite informacije o svim mjerama koje su poduzete u skladu s točkama (a), (b) i (c) članka 22. stavka 3. Direktive 2006/66/EZ (najviše 50 riječi za svaku mjeru).
   10.   Pregled i provedba
   
   
               (a)
            
            
               Molimo dostavite podatke o sustavima pregleda i nadzora koji se primjenjuju u državi članici kako bi se osigurala usklađenost s Direktivom 2006/66/EZ, a posebno s njezinim člancima 4. i 21.
            
         
               (b)
            
            
               Koliko ste slučajeva neusklađenosti s Direktivom 2006/66/EZ ustanovili? Jesu li neusklađene baterije i akumulatori povučeni s nacionalnog tržišta? Molimo navedite glavne razloge neusklađenosti, te mjere poduzete da se osigura usklađenost s ovom Direktivom.
            
         11.   Ostale informacije
   
   
               (a)
            
            
               Molimo u prvom izvješću ukratko navedite glavne teškoće na koje se naišli u provedbi Direktive. Kako ste rješavali te probleme ili kako se oni mogu riješiti?
            
         
               (b)
            
            
               Molimo navedite administrativno tijelo (naziv, adresa, elektronička pošta, ostali podaci za kontakt) zaduženo za usklađivanje odgovora na ovaj upitnik.
            
         
      (1)  SL L 269, 21.10.2000., str. 34.
   
      (2)  SL L 37, 13.2.2003., str. 24.